ŠALČININKŲ RAJONO SAVIVALDYBĖS TARYBA

SPRENDIMAS

DĖL PRITARIMO ĮGYVENDINTI PROJEKTĄ „ŠALČININKŲ KULTŪROS CENTRO MODERNIZAVIMAS“

2016 m. spalio 18 d. Nr. T-534

Šalčininkai

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 2014–2020 metų Europos Sąjungos fondų investicijų veiksmų programos 7 prioriteto „Kokybiško užimtumo ir dalyvavimo darbo rinkoje skatinimas“ priemonės Nr. 07.1.1-CPVA-R-305 „Modernizuoti savivaldybių kultūros infrastruktūrą“ projektų finansavimo sąlygų aprašu, patvirtintu Lietuvos Respublikos kultūros ministro 2016 m. vasario 10 d. įsakymu Nr. ĮV-98 „Dėl priemonės Nr. 07.1.1-CPVA-R-305 „Modernizuoti savivaldybių kultūros infrastruktūrą“ projektų finansavimo sąlygų aprašo Nr. 1 patvirtinimo“, įgyvendindama Šalčininkų rajono savivaldybės plėtros 2016–2022 m. strateginį planą, patvirtintą Šalčininkų rajono savivaldybės tarybos 2016 m. birželio 28 d. sprendimu Nr. T-479 „Dėl Šalčininkų rajono savivaldybės plėtros 2016–2022 metų strateginio plano patvirtinimo“, Šalčininkų rajono savivaldybės taryba n u s p r e n d ž i a:

1. Pritarti projekto „Šalčininkų kultūros centro modernizavimas“ (toliau – Projektas) įgyvendinimui.

2. Prisidėti Šalčininkų rajono savivaldybės biudžeto ir/ar skolintomis lėšomis prie Projekto ne mažiau kaip 15 procentų visų tinkamų finansuoti Projekto išlaidų ir padengti netinkamas finansuoti, tačiau šiam Projektui įgyvendinti būtinas išlaidas, taip pat dalį tinkamų išlaidų, kurių nepadengia Projektui skiriamas finansavimas.

3. Įgalioti Savivaldybės administracijos direktorių pasirašyti su Projekto įgyvendinimu susijusius dokumentus.

4. Užtikrinti Projekto finansinį ir veiklos tęstinumą ne trumpiau nei 5 metus po Projekto finansavimo pabaigos.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras	Zdzislav Palevič